לוי ביליג

לוי ביליג
לוי (לואיס) בִּילִיג (Billig; 1897 – 21 באוגוסט 1936) היה איש חינוך, מזרחן, אחד המרצים הראשונים במכון למדעי המזרח באוניברסיטה העברית וחבר ועדת הבחינות הממשלתית. נרצח במהלך פרעות תרצ"ו.

==קורות חיים==
ביליג נולד בלונדון, אנגליה, בן לדב (ברנרד). ביליג היה בן יחיד עם שלוש אחיות, וגדל והתחנך במשפחה יהודית-ציונית יוצאי רוסיה. לאחר שסיים בהצטיינות את לימודיו היסודיים והתיכוניים, המשיך ללימודיו הגבוהים באוניברסיטאות לונדון וקיימברידג', בתחומים פילולוגיה, לימודים קלאסיים, מזרחנות ולימודי יוונית וגרמנית.

בהמשך למד שפות שמיות, ובעיקר את השפה הערבית. ביליג סיים בהצטיינות את לימודיו וקיבל את תואר המאסטר בספרות לטינית ויוונית בשנת 1920, לאחר מכן, הוצעה לו כהונה כמרצה באנגליה, אולם נענה בשנת 1926 להזמנה מפרופ' יוסף הורוביץ להיות מרצה לשפה וספרות ערבית במכון למדעי המזרח שבסמוך לפקולטה למדעי הרוח באוניברסיטה העברית בירושלים, לאחר הסכמתו הפך למרצה הראשון במכון. ביליג היה חבר בברית שלום.

בפעילותו במכון חקר את הזרם השיעי באסלאם וייצג את האוניברסיטה בקונגרסים בינלאומיים למזרחנים בשנים 1928 (לונדון) ו-1931 (ליידן, הולנד), וכן היה חבר מערכת ב"פלסטיין אוריינטל סוסייטי" ובוועדת הבחינות הממשלתית.

בשנת 1930 יצא בסבב ספריות לעיראק וממלכת פרס, במטרה לחפש ספרים עבור מחקרו בכת השיעים. באותה השנה הוציא ביליג מקראה וספר לימוד בערבית שכתב וליקט, יחד עם אבינועם ילין (בנו של דוד ילין), בשם "ליקוטי קריאה בלשון הערבית".

בתחילת המרד הערבי הגדול, בבוקר ג' באלול תרצ"ו, נורה ביליג למוות על ידי מתנקש ערבי מהכפר סילוואן, בחדרו בביתו של פריץ סימון (מפקד המקום מטעם "ההגנה"), בשעה שפרצה כנופיה לשכונת הפקידים - בין המחנה הצבאי ותלפיות בדרך לארמון הנציב. בעת הרצח עבד ביליג על מחקרו בתולדות התרבות הערבית.

ביליג היה בן 39 במותו. נקבר בבית העלמין בהר הזיתים. הותיר אחריו הורים ואחיות.

לאחר מותו, קיימה האוניברסיטה העברית ימי לימוד לזכרו ופתחה בקרן בסך 500 לירות שפירותיה ישמשו פרס עבור תלמידים במדעי המזרח.

==ספריו==
* לקוטי קריאה בלשון הערבית: לתלמידי בת"ס וללומדים מעצמם, יחד עם אבינעם ילין, לונדון: מקמילן, 1930.
: מהד’ ב, בצירוף שאלות, ערוכה בידי אביבה טורובסקי-לנדמן, חיפה: בית הספר הריאלי העברי, תש"ג.
* مختارات القراءة فى اللغة العربية: للمدارس والطلبة, יחד עם אבינעם ילין, לונדון: מקמילן, 1930

==לקריאה נוספת==
* 'ביליג, לוי', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 536. 

==קישורים חיצוניים==
*
* [http://www.laad.btl.gov.il/show_item.asp?itemId=35802&levelId=28553&itemType=10&template=3 לוי ביליג], באתר לזכר האזרחים חללי פעולות האיבה
* [http://www.mountofolives.co.il/article.aspx?ID=1006&CID=301 אישיות החודש], באתר הר הזיתים
* 
* [http://www.mountofolives.co.il/uploads/sgula.pdf קורבן של מחקרו], בגיליון סגולה מס' 16
* [https://www.nli.org.il/he/newspapers/dav/1936/08/21/01/article/82/?srpos=13&e=-------he-20-dav-1--img-txIN%7ctxTI-%22%d7%9c%d7%95%d7%99+%d7%91%d7%99%d7%9c%d7%99%d7%92%22-------------1 ד"ר לוי ביליג], דבר, 21 באוגוסט 1936
* 
* 
* 
* 
* 
* 
* [http://mountofolives.co.il/he/articles-mountolives/קורבן-מחקרו/ קורבן מחקרו] אתר הר הזיתים
* 
<div style="direction: ltr;">
* , 
* 
* 
* 
* 
</div>

קטגוריה:חללי היישוב במרד הערבי הגדול
קטגוריה:מזרחנים יהודים בריטים
קטגוריה:אנשי חינוך ביישוב
קטגוריה:אנשי העלייה הרביעית
קטגוריה:סגל האוניברסיטה העברית בירושלים: שפה וספרות ערבית
קטגוריה:חוקרי אסלאם
קטגוריה:מחברי ספרי לימוד
קטגוריה:יהודים הקבורים בהר הזיתים: חלקת הקדושים
קטגוריה:ראשוני האוניברסיטה העברית בירושלים
קטגוריה:ארץ-ישראלים שנולדו ב-1897
קטגוריה:ארץ-ישראלים שנפטרו ב-1936